### | | | | --- | --- | | | | | --- | | **Teknik- og Miljøudvalget** 5. marts 2020 Sagsnr. 710-2019-37077 Dok.nr. 710-2020-1741 Sagsbehandler DPLVSO | | 97.                 Anmodning fra Evida om principbeslutning om ekspropriation - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Varmeforsyningsloven, [adresse]*SAGENS INDHOLD**

I denne sag skal Byrådet tage stilling til vedlagte
anmodning fra gasselskabet Evida Nord A/S (herefter Evida) om principbeslutning
om ekspropriation i forbindelse med etablering af en ca. 18 km lang
gastransmissionsledning. Ledningen skal forbinde det kommende opgraderingsanlæg
på [adresse] og Biogas A/S med Evidas eksisterende måle- og
regulatorstation (M/R) i Bjerringbro. Knap 5 km af transmissionsledningen
etableres i [adresse] og resten i Viborg Kommune.

Thorsø Miljø- og Biogas A/S fik i 2019 miljøgodkendelse til
etablering af et opgraderingsanlæg, hvor al den producerede biogas fremover skal
opgraderes til naturgaskvalitet og derefter ledes til naturgasnettet, hvor den
vil bidrage til en reduktion i forbruget af almindelig naturgas.

I [adresse] berører etableringen af
transmissionsledningen 13 ejendomme – se oversigtsplan i bilag 2. Evida har
indgået frivillige forhåndsaftaler med alle berørte lodsejere, men for at sikre
projektets fremdrift, ønsker Evida mulighed for, at retten til anlæg af
ledninger og pålæg af servitutter vil kunne sikres ved ekspropriation. En
principbeslutning om ekspropriation har desuden den virkning for lodsejerne, at
erstatninger for servitutpålæg mv. vil kunne anerkendes som skattefrie.
Servitutteksten fremgår af bilag 3.

Evida (tidligere HMN GasNet) blev 1. april 2019 købt af
Energinet.dk og blev dermed en statslig virksomhed, som Miljøstyrelsen nu er
myndighed for. Eventuel ekspropriation vil skulle foretages af [adresse]
Kommune.

**VURDERING**

Teknik og Miljø vurderer, at projektet er miljømæssigt
fordelagtigt og at muligheden for ekspropriation er nødvendig for at kunne
gennemføre projektet i tilfælde af, at alle arealerne ikke kan erhverves ved
frivillige aftaler.

I henhold til varmeforsyningsloven kan kommunen
ekspropriere til fordel for forsyningsledninger til både fjernvarme og
naturgas. Proceduren er beskrevet i vejloven og indledes ved, at kommunen
træffer principbeslutning om ekspropriation.

Evida vil primært etablere ledningsanlægget i markarealer
langs veje, skel og bevoksningsgrænser. Hvor det er nødvendigt at krydse
beskyttede naturområder og vandløb, diger, bevoksninger og andre naturområder,
vil krydsninger ske via underboring efter forudgående tilladelse fra kommunen.

Teknik og Miljø vurderer, at den valgte placering af
gasledningen ikke være i konflikt med den gældende kommuneplan.

Evida er selv ansvarlig for at indhente øvrige tilladelser,
der måtte være nødvendige for at gennemføre projektet.

**ØKONOMI**

Projektet får ingen økonomiske konsekvenser for [adresse]
Kommune.

**INDDRAGELSE**

Evida har haft kontakt til de berørte lodsejere og har
indgået frivillige forhåndsaftaler om arealafståelse med dem alle. Teknik og Miljø
har modtaget kopi af alle forhåndsaftaler.

Som VVM-myndighed for Energinet.dk, har Miljøstyrelsen
foretaget en screening af projektet. Miljøstyrelsen forventer at træffe
afgørelse om, at etableringen af gasledningen ikke vil medføre væsentlige
miljøpåvirkninger og har 13. januar 2020 sendt et udkast til
screeningsafgørelsen i partshøring ved bl.a. [adresse], der ligeledes
har været hørt og inddraget i forbindelse med screeningsarbejdet.

**INDSTILLING**

Direktøren for Teknik og Miljø indstiller til Byrådet:

1.       At
Evida Nord A/S’ anmodning imødekommes ved at træffe principbeslutning om
ekspropriation for den del, der vedrører Favrskov Kommune, i forbindelse med
etablering af gasledning fra Thorsø Miljø- og Biogas A/S til M/R-station i Bjerringbro.

**BESLUTNING**

**Bilag**

|  |  |
| --- | --- |
| Bilag 1, Anmodning om principbeslutning om ekspropriation | 710-2020-17754 |
| Bilag 2, Oversigtsplan | 710-2020-8733 |
| Bilag 3, Servituttekst | 710-2020-8738 |